Johan (Jan) Jambon (gebore op 26 April 1960 in Genk) is 'n Belgiese politikus en lid van die N-VA. (die Nieu-Vlaamse Alliansie is 'n Vlaams-nasionalistiese party). Sedert 2 Oktober 2019 is hy eerste minister van die Vlaamse Jambon-kabinet en tewens minister van Buitelandse Sake, Kultuur, Inligtingstegnologie en Fasiliteit-bestuur van Vlaandere. Sedert 2013 is hy ook burgemeester van die Antwerpse munisipaliteit Brasschaat. Jambon was vanaf 2014 tot 2018 'n adjunk-premier en minister van Veiligheid en Binnelandse Sake in die federale Michel I-kabinet gewees. Voor sy politieke loopbaan het hy onder ander by IBM en as direkteur van die Bank Card Company gewerk. Hy het rekenaarwetenskap aan die Vrye Universiteit Brussel gestudeer en 'n MBA (Master of Business Administration - Afrikaans: Meestersgraad in Besigheidsadministrasie) aan die Universiteit Antwerpen gevolg. Jan Jambon is getroud en het vier kinders. Die Jambon-kabinet bestaan uit die Vlaams-nasionalistiese N-VA, die christendemokratiese CD&V en die regsliberale Open Vld. Jan Jambon op die N-VA se webwerf Wikimedia Commons het meer media in die kategorie Jan Jambon.